C 252/62
FI
Euroopan unionin virallinen lehti
17.7.2023
3) Kolmas kanneperuste, joka perustuu perusteluvelvollisuuden laiminlyöntiin ja oikeudenkäynnin asianosaisten yhdenvertaisuuden periaatteen loukkaamiseen (perusoikeuskirjan 47 artikla), koska kantajalla ei ollut mahdollisuutta saada ennen kanteen nostamista tietoonsa kokonaisia perusteluita päätökselle, jolla hänet suljettiin pois kilpailusta.
Tämä merkitsi lisäksi menettelyllisen yhdenvertaisuuden periaatteen loukkaamista.
4) Neljäs kanneperuste, joka koskee henkilöstösääntöjen liitteessä III olevan 5 artiklan viidennen ja kuudennen alakohdan rikkomista siltä osin kuin valintalautakunta ei merkinnut varallaololuetteloon sellaista määrää kilpailun läpäisseitä hakijoita, joka on suuruudeltaan vähintään kaksi kertaa kilipailun kohteena olevien avoimien virkojen lukumäärä.
5) Viides kanneperuste, joka koskee kilpailuilmoituksen ja henkilöstösääntöjen liitteessä III olevan 5 artiklan ensimmäisen alakohdan rikkomista ja näin ollen ilmeistä arviointivirhettä, koska palkkaluokan AD7 kilpailussa arviotiin myös hakijoiden johtamistaitoja, vaikka kyseinen kriteeri oli varattu vain palkkaluokan AD9 virkamiehille.
6) Kuudes kanneperuste, joka koskee hakijoiden yhdenvertaisuuden periaatteen loukkaamista ja arviointien objektiivisuu­ den puutetta siitä syystä, ettei valintalautakunnan kokoonpano pysynyt samana siinä tapahtuneiden jatkuvien muutosten vuoksi ja sen vuoksi, ettei sen puheenjohtaja noudattanut shadowing-käytäntöjä.
Kanne 17.5.2023 – Puma v.
EUIPO – Puma (puma soundproofing) (Asia T-266/23) (2023/C 252/74) Kannekirjelmän kieli: englanti Asianosaiset ja muut osapuolet Kantaja: Puma SE (Herzogenaurach, Saksa) (edustaja: asianajajat M. Schunke ja P. Trieb) Vastaaja: Euroopan unionin teollisoikeuksien virasto (EUIPO) Muu osapuoli valituslautakunnassa: Puma Srl (Settimo Milanese, Italia)
Menettely EUIPO:ssa Riidanalaisen tavaramerkin hakija: Muu osapuoli valituslautakunnassa Riidanalainen tavaramerkki: Hakemus kuviomerkin puma soundproofing rekisteröimiseksi EU-tavaramerkiksi – Rekisterö­ intihakemus nro 18 165 411 EUIPO:ssa käyty menettely: Väitemenettely Riidanalainen päätös: EUIPO:n ensimmäisen valituslautakunnan 27.2.2023 asiassa R 1399/2021-1 tekemä päätös
Vaatimukset Kantaja vaatii, että unionin yleinen tuomioistuin — kumoaa riidanalaisen päätöksen — velvoittaa EUIPO:n korvaamaan oikeudenkäyntikulut mukaan lukien valituslautakunnassa käydystä menettelystä aiheutuneet kulut.
Kanneperusteet — Euroopan parlamentin ja neuvoston asetuksen (EU) 2017/1001 8 artiklan 5 kohtaa on rikottu.